Foto: Čuvamo naš park



STANOVNICI Savice danas su organizirali zatrpavanje rupa koje iskopali bageri u najvećem parku u tom naselju i na to mjesto posadili oko 130 sadnica cvijeća. Više od stotinu građana uzelo je u ruke lopate, krampove i motike u akciji nazvanoj "Zatrpaj rupu, posadi cvijet".



Podsjetimo, zagrebački gradonačelnik Milan Bandić je u utorak navečer u parku na Savici postavio ploče s izgledom novog parka koji bi se napravio na mjestu sadašnjeg, a već u srijedu u ranim jutarnjim satima započeli su radovi. U inicijativi "Čuvamo naš park" tvrde da preuređenje parka uključuje betonizaciju 42 posto parka na koje se stavlja tartan i plastika te umjetna trava.



Građani Savice u četvrtak su organizirali miran prosvjed na kojem se okupilo 300-tinjak ljudi, a u petak su stali pred bagere i zaustavili daljnje raskopavanje parka. Ministarstvu graditeljstva prijavili su nelegalne radove u parku

Tekst se nastavlja ispod oglasa